Kanne 3.1.2022 – Loutsou v. EUIPO (POLIS LOUTRON)
(Asia T-13/22)
Oikeudenkäyntikieli: kreikka
Asianosaiset
Kantaja: Alexandra Loutsou (Thessaloniki, Kreikka) (edustaja: asianajaja S. Psomakakis)
Vastaaja: Euroopan unionin teollisoikeuksien virasto (EUIPO)
Menettely EUIPO:ssa
Riidanalainen tavaramerkki: Hakemus kuviomerkin POLIS LOUTRON rekisteröimiseksi EU-tavaramerkiksi – Rekisteröintihakemus nro 18 144 809
Riidanalainen päätös: EUIPO:n ensimmäisen valituslautakunnan 20.10.2021 asiassa R 544/2020-1 tekemä päätös
Vaatimukset
Kantaja vaatii, että unionin yleinen tuomioistuin
hyväksyy tämän kanteen;
kumoaa riidanalaisen päätöksen;
ottaa tutkittavaksi ja toteaa perustelluksi kanteen, joka koskee EUIPO:n ensimmäisen valituslautakunnan asiassa R 544/2021 tekemää päätöstä, joka koskee EU-tavaramerkiksi rekisteröimistä koskevaa hakemusta nro 18 144 809;
kumoaa osittain toimen L 110/2019/8.11.2019, joka koskee ilmoitusta EU-tavaramerkiksi rekisteröimistä koskevan hakemuksen nro 18 144 809 hylkäämisperusteista, jotta kyseessä olevan hakemus hyväksytään kokonaisuudessaan ja kyseessä oleva tavaramerkki rekisteröidään erottamiskykyisenä merkkinä kantajan yhtiön tavaroita ja palveluita varten Euroopan unionin maantieteellisellä alueella hakemuksessa tarkoitettuja luokkia varten;
kumoaa osittain toimen L 123/20.1.2020, joka koskee EU-tavaramerkiksi rekisteröintiä koskevan hakemuksen nro 18 144 809 hylkäämistä, jotta kyseessä oleva hakemus hyväksytään kokonaisuudessaan ja kyseessä oleva tavaramerkki rekisteröidään erottamiskykyisenä merkkinä kantajan yhtiön tavaroita ja palveluja varten Euroopan unionin maantieteellisellä alueella hakemuksessa tarkoitettuja luokkia varten;
velvoittaa vastaajana olevan EUIPO:n rekisteröimään tavaramerkin POLIS LOUTRON kaikkia hakemuksessa tarkoitettuja luokkia varten ja kaikkia hakemuksessa tarkoitettuja tavaroita ja palveluja varten;
velvoittaa vastaajan korvaamaan oikeudenkäyntikulut.
Kanneperusteet
Riidanalaisessa päätöksessä on toistettu ja sovellettu virheellisesti Euroopan unionin tavaramerkistä 14.6.2017 annetun Euroopan parlamentin ja neuvoston asetuksen (EU) 2017/1001 7 artiklan 1 kohdan b ja c alakohtaa, koska kyseessä oleva tavaramerkki ei ole kuvaileva eikä siltä puutu erottamiskyky, eikä kyseessä näin ole sellainen puute, joka voisi estää sen rekisteröinnin kyseessä olevia luokkia ja asianomaisia tavaroita ja palveluja varten.
____________